CELEX: 62008FN0070
Language: el
Date: 2008-08-06 00:00:00
Title: Υπόθεση F-70/08: Προσφυγή-αγωγή της 6ης Αυγούστου 2008 — Ziliene κατά Κοινοβουλίου

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/26
            
         Προσφυγή-αγωγή της 6ης Αυγούστου 2008 — Ziliene κατά Κοινοβουλίου
   (Υπόθεση F-70/08)
   (2008/C 247/54)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Veronika Ziliene (Λουξεμβούργο, Μεγάλο Δουκάτο του Λουξεμβούργου) (Εκπρόσωποι: S. Orlandi, A. Coolen, J.-N. Louis, E. Marchal, δικηγόροι)
   
      Καθού-εναγόμενο: Ευρωπαϊκό Κοινοβούλιο
   Αντικείμενο και περιγραφή της διαφοράς
   Αφενός, η ακύρωση της από 17 Ιουλίου 2007 αποφάσεως της αρμόδιας για τους διορισμούς αρχής (ΑΔΑ) περί μη χορηγήσεως στην προσφεύγουσα-ενάγουσα της ημερησίας αποζημιώσεως του άρθρου 10 του παραρτήματος VII του ΚΥΚ, και, αφετέρου, αίτημα να υποχρεωθεί το καθού-εναγόμενο να καταβάλει εντόκως τις ημερήσιες αποζημιώσεις από την ημερομηνία κατά την οποία ανέλαβε καθήκοντα ως υπάλληλος η προσφεύγουσα-ενάγουσα, καθώς και να καταβάλει ποσό ενός ευρώ ως χρηματική ικανοποίηση για την ηθική βλάβη που υπέστη η προσφεύγουσα-ενάγουσα.
   Αιτήματα της προσφεύγουσας-ενάγουσας
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 17 Ιουλίου 2007 απόφαση της ΑΔΑ περί μη χορηγήσεως στην προσφεύγουσα-ενάγουσα της ημερησίας αποζημιώσεως του άρθρου 10 του παραρτήματος VII του ΚΥΚ·
            
         
               —
            
            
               να υποχρεώσει το Κοινοβούλιο να καταβάλει στην προσφεύγουσα-ενάγουσα τις ημερήσιες αποζημιώσεις από την ημερομηνία κατά την οποία αυτή ανέλαβε καθήκοντα ως υπάλληλος, πλέον τόκων υπολογιζόμενων βάσει του επιτοκίου το οποίο καθόρισε η Ευρωπαϊκή Κεντρική Τράπεζα για τις πράξεις κύριας αναχρηματοδότησης και το οποίο ίσχυε κατά την επίμαχη χρονική περίοδο, προσαυξημένο κατά δύο μονάδες, μέχρι πλήρους εξοφλήσεως·
            
         
               —
            
            
               να υποχρεώσει το καθού-εναγόμενο να καταβάλει στην προσφεύγουσα-ενάγουσα συμβολικό ποσό ενός ευρώ ως χρηματική ικανοποίηση για την ηθική βλάβη που υπέστη·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.